**Paul Aleksander** 1946-yil 10-yanvarda tugʻilgan boʻlib, u amerikalik huquqshunos va poliomielitdan omon qolgan inson hisoblanadi. U 1952-yilda olti yoshida poliomielit bilan kasallangan va nafas olishi ogʻirlashgan, hayotini saqlab qolish uchun uni Temir o'pkaga yotqizishgan va hali-hanuzgacha temir oʻpka yordamida nafas oladi. Paul Alexander poliomielit bilan kasallangan va hozirgacha yashab kelayotgan oxirgi bemordir.

Hayoti
------

Aleksandr olti yoshida poliomielit bilan kasallangan va umrbodga falaj boʻlib qolgan, faqat boshini, boʻynini va ogʻzini harakatga keltira oladi.

1950-yillarning boshlarida AQShda poliomielitning yirik epidemiyasi vaqtida Dallas (Texas) atrofidagi yuzlab bolalar, shu jumladan Aleksandr Parkland Hospital shifoxonasiga olib ketilgan. U yerda bolalar temir oʻpka palatasida davolangan. Shifokor uning nafas olmayotganini payqab, shoshilinch bilan uni temir oʻpkaga yotqizgan, uning hayoti allaqchon oʻlim yoqasida boʻlgan .
1954-yildan boshlab, Missis Sallivan ismli fizioterapevtning yordami bilan Aleksandr oʻzi glossofaringeal nafas olishni oʻrgangan, bu esa unga asta-sekin temir o'pka ichida omon qolishiga katta yordam bergan.

Aleksandr Dallas mustaqil maktab okrugining uyda taʼlim olgan birinchi oʻquvchilaridan biri boʻlgan. U maʼlumotlarni, vazifalarni qogʻozga tushurish oʻrniga yodlashni afzal koʻrgan. 1967-yilda Dallas oʻrta maktabini jismonan darsga qatnashmasdan bitirgan birinchi oʻquvchi boʻlgan.

Aleksandr *Ginnesning rekordlar kitobi* tomonidan temir oʻpkada eng uzoq vaqt yashagan shaxs sifatida tan olingan
.

Ijodi
-----

Aleksandr 2020-yil aprel oyida nafaqadagi doʻsti Norman D. Braun RN koʻmagida **"My Life in an Iron Lung"** nomli memuarini mustaqil nashr etgan. *The Guardian* nashirga koʻra, bu kitobni yozish uchun sakkiz yildan koʻproq vaqt kerak boʻlgan, plastik tayoq va qalam yordamida oʻz hikoyasini klaviaturada bosish orqali yoki doʻstiga soʻzlarni aytib berdish orqali yozishgan.

Manbalar
--------

1. ↑  *McRobbie, Linda Rodriguez*. „The man in the iron lung" (en-GB). *The Guardian* (26-may 2020-yil). Qaraldi: 27-yanvar 2021-yil.
2. ↑  *Buncombe, Andrew* „America's last iron lung users on their lives spent inside obsolete ventilators" (en). *The Independent* (22-noyabr 2017-yil). 25-may 2022-yilda asl nusxadan arxivlandi. Qaraldi: 27-yanvar 2021-yil.
3. ↑  *Casa Editorial El Tiempo.* „Lleva 70 años sin poder moverse y vive gracias a un pulmón de acero" (spanish). *El Tiempo* (11-fevral 2021-yil). Qaraldi: 13-fevral 2021-yil.
4. ↑  *Ramirez, Marc* „Living inside a canister: Dallas polio survivor is one of few people left in U.S. using iron lung" (en). *Dallas News* (25-may 2018-yil). Qaraldi: 13-fevral 2021-yil.
5. ↑  *Hoffman, Barry* „The Man in the Iron Lung" (en). *Consumer Health News* (1-dekabr 2014-yil). Qaraldi: 27-yanvar 2021-yil.
6. ↑  *Marchildon, Jackie* „Meet One of the Last Polio Survivors To Subscribe to Invincible Craft". *Global Citizen* (23-noyabr 2017-yil). Qaraldi: 27-yanvar 2021-yil.
7. ↑  *Adams, Phillip* „Man in an iron lung" (en-AU). *ABC Radio National* (16-iyun 2020-yil). Qaraldi: 27-yanvar 2021-yil.
8. ↑  *Panicker, Jobin* „Polio survivors from Parkland reunite six decades late" (en-US). *WFAA* (27-fevral 2018-yil). Qaraldi: 27-yanvar 2021-yil.
9. ↑  „Longest iron lung patient". *Guinness World Records*. Qaraldi: 4-dekabr 2022-yil.